**ОТЧЕТ**

**за осъществената контролна дейност от РИОСВ-Пазарджик**

**за месец април 2025 г.**

През **м. април 2025 г.** експертите и специалистите на РИОСВ-Пазарджик извършиха **103** проверки в **99** обекта, от които **70** са планови и **33** извънредни. В рамките на осъществения контрол са дадени **47** предписания за отстраняване на констатирани несъответствия и предприемане на мерки. За периода са предприети действия по **11** сигнала.

През м. април експерти на РИОСВ-Пазарджик взеха участие в четири ДПК, в заседание на общинска епизоотична комисия по заповед на кмета на община Пазарджик, в междуведомствена комисия по писмо на Изпълнителния директор на „Напоителни системи“ – клон Тополница, в заседание на ОбЕСУТ при Община Пазарджик и Община Септември и в заседание на комисия по чл. 17 при ОД „Земеделие“.

**На сайта на РИОСВ е публикуван в срок Годишен доклад за състоянието на околната среда в област Пазарджик през 2024 година.**

 **Административнонаказателна дейност**

 През м. април 2025 г., за констатирани административни нарушения на Закон за водите (ЗВ) и Закон за управление на отпадъците (ЗУО), са съставени 2 АУАН.

 АУАН е съставен на юридическо лице за нарушение на чл. 48, ал. 1, т. 11 от Закон за водите, във вр. с чл. 38, ал. 3 от Наредба № 2 за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване.

 АУАН е съставен на физическо лице за нарушение на разпоредбите на чл. 29, ал. 2 от Закона за управление на отпадъците, във вр. с чл. 133, ал. 1, т. 1 от ЗУО.

 През м. април е издадено наказателно постановление (НП) на юридическо лице в размер на 2000 лв., за заустване на отпадъчни води в река Чепинска без необходимото разрешително – нарушение на чл. 46, ал. 1, т. 3, буква „б“ от Закон за водите.

 През м. април 2025 г. няма сключени споразумения, наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. април 2025 г. са в общ размер 1113.32 лева, от които няма наложени санкции по чл. 69 от ЗООС, 70.00 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения по транзитната сметка.

1043.32 лв. е събрана сума от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* проведена е процедура по ЗЗТ за обявяване на нова ЗТ – защитена местност;
* извършени са проверки на обстоятелствата по постъпили уведомления за инвестиционни предложения;
* извършен е контрол за спазване на условията, дадени в административни актове на министъра на околната среда и водите, издадени по реда на Наредба № 8 за изключенията от забраните;
* събирана е информация чрез наблюдение по определена методика на състоянието на популацията на лешников сънливец (Muscardinus avellanarius)– защитен вид, включен в Приложение № 3 на ЗБР;
* подпомагане на други институции в сферата на природозащитното законодателство чрез участие в междуведомствени комисии;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **49;**
* Проверки по Закон за водите - **15;**
* Проверки по Закон за почвите – **1**;
* Проверки по ЗООС – други - **3;**
* Проверки по прилагане разпоредбите на ЗЧАВ - **12;**
* Проверки по Закон за защита от шума в околната среда - **1;**
* Комплексни проверки на дружества с КР - **1**;
* Комплексни проверки на дружества без КР - **3**;
* Проверки по прилагане на гл. 6 на ЗООС **– 1;**
* Контрол по ЗБР и ЗТЗ **– 17;**

 **Планови комплексни проверки на обекти без комплексно разрешително:**

* „Касто Чеарс“ ООД, гр. Велинград - предприятие за производство на мебели. Проверени компоненти и фактори - „атмосферен въздух“, „химични вещества“ и „екологична отговорност“. Дадени са три предписания – едно за констатирано несъответствие по ЗОПОЕЩ - на площадката не е налична собствена оценка на възможните случаи за непосредствена заплаха от екологични щети и две предписания по ЗЧАВ - на изпускащите устройства не са обособени точки за вземане на проби/извадки и не е осигурена точка за вземане на проби/извадки за извършване на регламентирани измервания на котлите. Предстои последващ контрол.
* Планова проверка на характеристиката и поставените условия за етап строителство в решение № ПК-32-ПР/2019 г. за преценяване на необходимостта от извършване на ОВОС за ИП: „Проектиране и изпълнение на обект рудник „Елшица“ – управление и пречистване на води и мониторинг в землището на с. Елшица, общ. Панагюрище, обл. Пазарджик, с възложител: „Еко Антрацит“ ЕАД. Проверени компоненти: „води“. Строителството на обекта е временно спряно с Акт-образец № 10. Не се констатира неизпълнение на поставените условия за етап строителство в решение № ПК-32-ПР/2019 г. за преценяване на необходимостта от извършване на ОВОС, издадено от директора на РИОСВ-Пазарджик, както и нарушения на екологичното законодателство.
* „Мето метал 21“ ЕООД - площадка за третиране на ОЧЦМ, ИУЕЕО, НУБА, ИУМПС и други опасни и неопасни отпадъци в с. Говедаре, общ. Пазарджик. Проверка по фактор „отпадъци“ и по ЗОПОЕЩ. Не са констатирани несъответствия/нарушения на ЗУО и ЗОПОЕЩ.

 **Атмосферен въздух** – през м. април по ЗЧАВ и подзаконовите нормативни актове са извършени 12 проверки - 7 планови и 5 извънредни. По Закона за защита от шума в околната среда е извършена 1 извънредна проверка. Взето е участие в 1 комплексна проверка на обект без КР (дадени са 2 предписания по ЗЧАВ) и в 1 проверка на оператор с издадено КР - спазват се поставените в КР условие № 9 - емисии в атмосферата и условие № 12 – шум.

 През отчетния период експертите от направлението взеха участие в ДПК за изграждане на Фотоволтаична електроцентрала за производство на ел. енергия от ВЕИ в землището на с. Варвара, общ. Септември, на възлова станция 110 kV за присъединяване на ФЕЦ “ВАРВАРА“ и на обект „Реконструкция на две съществуващи електропроводни отклонения от ВЛ „СЕМЧИНОВО“ 110 kV до възлова станция ФЕЦ „ВАРВАРА“.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове са извършени 5 проверки на 5 оператора на оборудване, заредено с флуорсъдържащи парникови газове. Операторите спазват кратността за извършване на проверки за течове от системите. Поддържат се досиета на системите. Не се установиха несъответствия с нормативните изисквания на ЗЧАВ.

 По Наредба № 16 от 12.08.1999 г. е извършена проверка на бензиностанция в с. Братаница, общ. Пазарджик. Извършвани са веднъж годишно проверки на системите за улавяне на бензиновите пари, съответстващи на Етап II на УБП. Резултати от проверките са отразени в дневник, наличен на място. Не се установиха несъответствия с нормативните изисквания на ЗЧАВ.

 По Наредба № 1 от 27.06.2005 г. е извършена проверка на асфалтова база в гр. Пазарджик. Операторът спазва изискванията по ограничаване на емисиите на прахообразни вещества при товарене и разтоварване, складиране и преработка на твърди прахообразни материали, посочени в чл. 70 от Наредба № 1/2005 г. Няма установени несъответствия с нормативните изисквания на ЗЧАВ.

 **Извънредни проверки**

 Във връзка с постъпил сигнал за миризми в с. Главиница от дейността на „Екобулхарт“ ЕООД, с. Главиница са извършени 4 проверки, при които се установи, че сигналът е основателен.

 РИОСВ-Пазарджик възложи на РЛ Пловдив към ИАОС монтиране на мобилна измервателна станция (МАС) за контрол на качеството на атмосферния въздух (КАВ) и емисионни измервания на два неподвижни източника на емисии. В най-близката жилищна територия на с. Главиница беше позиционирана МАС за КАВ, която извърши 48 часови измервания на определени показатели. Извърши се емисионен контрол на концентрациите на вредни вещества (замърсители), изпускани в атмосферния въздух от изпускащите устройства на инсталация за сушене на целулозен влакнест материал и от инсталацията за оптична сепарация. На база получените резултати от измерванията предстои изготвяне на анализ.

 По утвърден от министъра на ОСВ график за извършване на контролни измервания на емисии от неподвижни източници, е извършена проверка на „ПФБ Пресо Фондал България“ ЕООД с проведени от ЦЛ София към ИАОС контролни измервания от два точкови източника на емисии на вредни вещества, изпускани в атмосферния въздух. Резултатите от измерванията ще бъдат представени в РИОСВ-Пазарджик за извършване на оценка.

 **По Закона за защита от шума в околната среда (ЗЗШОС)**

 Във връзка с постъпил сигнал за шумово натоварване в с. Главиница от дейността на „Екобулхарт“ ЕООД, с. Главиница, РИОСВ-Пазарджик възложи на РЛ Пловдив към ИАОС извършване на контролни измервания на шум. Измерванията са извършени при дневен и вечерен режим на работа на инсталациите. На база получените резултати от измерванията предстои изготвяне на анализ.

 Извършени са оценки на представени 6 доклада с резултати от проведени СПИ на емисии на вредни вещества, изпускани в атмосферния въздух от 7 неподвижни източника (7 изпускащи устройства) на 6 производствени обекта, намиращи се в гр. Пазарджик, с. Огняново, общ. Пазарджик, гр. Велинград и с. Варвара, общ. Септември, както и на 2 доклада за СПИ на 2 изпускащи устройства на РДБО Панагюрище за м. март и м. април 2025 г. Анализът на резултатите показва, че са спазени емисионните норми.

 Извършена е оценка на резултатите от представен доклад за извършени СНИ на инсталация за производство на енергия от отпадъци и биомаса в гр. Пещера за м. март 2025 г. Анализът на резултатите показва, че са спазени емисионните норми, определени в издаденото КР на оператора.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. април са изготвени 16 становища. По ГДОС са изготвени 21 становища.

 На основание чл. 20, ал. 7 от Наредба № 7 от 2003 г. за норми за допустими емисии на летливи органични съединения, изпускани в околната среда в резултат от употребата на разтворители в определени инсталации, са утвърдени с решение 5 ПУР.

 Изготвена е информация с данни за 2024 г. по чл. 10 от Наредбата за ограничаване на емисиите на летливи органични съединения при употребата на органични разтворители в определени, бои, лакове и авторепаратурни продукти.

 Изготвен е доклад за състоянието на качеството на атмосферния въздух в контролираната от РИОСВ-Пазарджик територия по отношение на показател ФПЧ10 за зимен период 01.10.2024÷ 31.03.2025 г.

 Във връзка с приложена методика за определяне на превишенията на пределно допустимите стойности на ФПЧ10, които се дължат на емисии на природни източници – пустинен прах за 2024 г. и публикувани на страницата на ИАОС данни, е извършена оценка от пункта за мониторинг станция „Пазарджик - РИОСВ“ на качеството на атмосферния въздух за гр. Пазарджик.

 Утвърдени са броят и разположението на точка за вземане на проби/извадки за извършване на регламентирани измервания на неподвижен източник на емисии.

 Заверен е дневник за състоянието на системата, съответстваща на Етап II на УБП на оператор на бензиностанция, в изпълнение на изискванията на Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

 Извършено е валидиране на подадени годишни отчети на оператори на оборудване и ползватели в Информационната система за флуорсъдържащите парникови газове.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени. Изготвена е справка за първото тримесечие на 2025 г.

 **Води** – през м. април са извършени 15 проверки на 14 обекта, от които 11 са планови - по Закон за водите, 2 са извънредни - по ПИС, 1 е по писмо на оператор и 1 – по сигнал. Експертите от направлението взеха участие в 1 проверка на обект с КР и в 1 проверка на обект без КР.

 Експерт от направлението взе участие в комплексна проверка на „Еко антрацит“ ЕАД по изпълнение на обект Рудник Елшица – управление и пречистване на води и мониторинг в землището на с. Елшица, общ. Панагюрище, обл. Пазарджик.

Извършените планови проверки /по Заповед РД-1062/2024 г. на МОСВ/ за провеждане на емисионен контрол. Взети са водни проби от „София асфалт“ ООД, с. Хаджиево – асфалтова база и „“Стови 1“ ЕООД, с. Лесичово.

 Извънредни проверки:

* По дадено предписание на "Кератек груп" ЕООД, гр. Брацигово, обект в гр. Брацигово за възстановяване работата на хоризонтален утаител, съгласно представения ВиК проект. При извършената проверка се констатира, че предписанието е изпълнено.
* По сигнал за замърсяване водите на р. Луковица с отпадъчни води, формиращи се от дейността на белодробната болница в гр. Велинград. При направения оглед на място се констатира, че описаната шахта и колектор в сигнала са на водовземна шахта със сондаж и колектор за атмосферни води от сухо дере - ляв приток на р. Луковица. Въпросният колектор не отвежда отпадъчни води и няма връзка с канализационната система на обекта. На оператора на обекта е дадено предписание да обозначи с табела точката на заустване на отпадъчните води в река Луковица. Предписанието е изпълнено.

 **Почви –** презм. април e извършена 1 планова проверка, съгласно изискванията и разпоредбите на Закона за опазване на почвите и Закона за опазване на земеделските земи. Проверена е площадка, на която се намира ,,ББ“- куб за съхранение на негодни за употреба ПРЗ, находяща се в регулацията на гр. Ракитово. Констатира се, че няма разливане или разпрашаване на ПРЗ извън сградата на ,,ББ“куба. ПРЗ се съхраняват по начин, предотвратяващ замърсяването на компонентите на околната среда.

 **Биологично разнообразие и НЕМ** – през м. април експертите и специалистите от направление БРЗТЗ извършиха 17 проверки в 15 обекта, в т.ч. 8 планови, 9 извънредни и 7 обхода. В рамките на осъществения контрол няма съставени АУАН. Дадени са 3 предписания на председателя на туристически обект - пещера „Снежанка“ - защитена територия (природна забележителност) по смисъла на чл. 5 от ЗЗТ.

 Контролна дейност

 През отчетния период от служителите Паркова охрана са извършени 5 планови проверки и 7 обхода в резерватите „Купена“, „Мантарица“, „Беглика“ и „Дупката“. Извършвано е постоянно наблюдение на пожарната обстановка.

В резерват „Купена”, с цел опазване от незаконна сеч на дърва, е проведена съвместна акция със служители на ЗЖУ-Пловдив, при която не са забелязани нарушители и нови нарушения.

След получен сигнал, че домашна котка напада и унищожава колонията прилепи в Пещера „Снежанка“ е извършена проверка на място. Установи се, че Туристическо дружество „Купена-Пещера“, стопанисващо пещерата, е взело следните мерки: сменен е затварящ автомат на входната врата заради неизправност, затворен е отвор до входната врата, получен след пропадане на скална и земна маса, предотвратен е достъпът на котки чрез поставена телена мрежа и е проведен инструктаж на служителите, стопанисващи пещерата, за недопускане на домашни животни на територията й. На председателя на ТД “Купена-Пещера“ са дадени 3 предписания с постоянен срок от експерт на РИОСВ-Пазарджик: да не се допускат домашни животни в пещерата и да се поддържат в изправност автомата на входната врата и телената мрежа. РИОСВ ще проведе последващ контрол за изпълнение на предписанията.

Извършена е извънредна проверка на водохващането на МВЕЦ „Св. Петка“ и на водохващането на „Завод за хартия Белово“ в землището на с. Сестримо, общ. Белово по сигнал за изсечена крайбрежна растителност на р. Крива река в зоната на водохващане на завода за хартия в гр. Белово. Установи се, че през водохващането на МВЕЦ „Св. Петка“ се изпуска вода през рибния проход и преливника в началото на напорния водопровод. Дървесната и храстова растителност под водохващането е изсечена. В района на водохващането на „Завод за хартия Белово“ е констатирано, че на десния бряг на р. Крива е изградено съоръжение, вероятно устой на бъдещ мост, складирано е арматурно желязо в района на строителна площадка, има насипване на земно-изкопни маси по левия бряг на р. Крива, има липса на рибен проход и измервателно съоръжение. Предстои РИОСВ да събере и анализира допълнителна информация, за да стане ясно, нарушено ли е екологичното законодателство.

След постъпили ИП и програми са извършени две извънредни проверки на имоти в землищата на с. Побит камък, общ. Сърница и с. Говедаре, общ. Пазарджик. След проверките ИП в землището на с. Побит камък е одобрено, а за горскостопанската програма в с. Говедаре е констатирана частична недопустимост. Процедурата продължава, като на този етап е поискана допълнителна информация от възложителя.

След постъпил сигнал от „Напоителни системи“ - клон Тополница за прокопан канал между р. Марица и дигата, който пълни с вода частен рибарник и писмо за свикване междуведомствена комисия, РИОСВ-Пазарджик участва в нея със свой представител. На място, комисията беше възпрепятствана от местните жители да извърши проверката.

 При три планови проверки за изпълнение на условия, поставени в административни актове, издадени от министъра на ОСВ по реда на *Наредба № 8 за изключенията* (разрешително) се установи, че същите са изпълнени. След постъпило писмо от МОСВ е извършена извънредна проверка на разрешително за преместване на щъркелово гнездо в с. Щърково. Дейността е извършена.

По утвърден от министъра на ОСВ график за изпълнение на мониторингови дейности на РИОСВ през 2025 г., е проведен мониторинг на защитения животински вид лешников сънливец (Muscardinus avellanarius) вид, включен в Приложение № 3 на ЗБР. Събраната информация ще бъде изпратена към ИАОС за обобщаване на резултатите. Съгласно методиките, мониторингът на сънливците се извършва с помощта на специално проектирани и изработени дървени къщички, които се поставят на дървета в определените места за мониторинг. На пробна площ 1х1 км се поставят по 25 къщички. Къщичките се заселват охотно, използват се дълго от сънливците, представляват най-доброто решение за дългосрочен мониторинг на популациите на тези видове и са важни за опазване на сънливците, тъй като при използването им се повишава плътността на популацията.

През м. април експерти от направлението реагираха на следните сигнали, получени на „зелен телефон“:

* сигнал, свързан със състоянието на гнездо на вида бял щъркел (C.ciconia) в с. Бошуля, общ. Септември. Не се наложи намеса от страна на РИОСВ – Пазарджик. На място се констатира, че гнездото е стабилно, изградено е върху ел. стълб, повдигнато е на изкуствена платформа и няма опасност да се разруши;
* сигнал за екземпляр от защитения вид малък сокол (*Falco columbarius)* в безпомощно състояние. Птицата е със счупено крило и е изпратена за лечение в спасителен център;
* сигнал за забелязан възрастен екземпляр на вида бял щъркел, кацнал със счупен крак в гнездото си, изградено върху ел. стълб в с. Варвара, общ. Септември. Проведени са многократни консултации със сигналоподателя. Обяснено му е, че на този етап не могат да бъдат предприети действия, защото това е забранено от ЗБР (чл. 38, ал. 1, т. 2). За уточняване на обстоятелствата по сигнала предстои извършване на проверка.

 Превантивна дейност

През м. април беше организирано наблюдението на пожароопасната обстановка във връзка с началото на пожароопасния сезон, определен със заповед на министъра на ОСВ, с цел опазване на защитените територии - изключително държавна собственост.

Беше подготвена и издадена заповед на директора на РИОСВ - Пазарджик за назначаване на комисия за обявяване на нова ЗМ „Грънчарица“. Комисията се проведе по реда на чл. 38, ал. 1 от ЗЗТи одобри предложението за обявяване на нова защитена територия в област Пазарджик - защитена местност „Грънчарица” в землищата на с. Грашево и с. Кръстава, общ. Велинград. Предстои издаване на заповед за обявяването й от министъра на ОСВ.

През отчетния период експертите от направлението взеха участие в две комисии – в заседание на общинска епизоотична комисия по заповед на кмета на община Пазарджик и по писмо на Изпълнителния директор на „Напоителни системи“ – клон Тополница.

Подготвена е информация за процедирани планове, програми, проекти и инвестиционни предложения за производство на електроенергия чрез възобновяеми енергийни източници на територията на област Пазарджик и е изпратена на МОСВ.

Подготвена е информация за изпълнението на количествените показатели от титуляри на разрешителни, издадени от министъра на ОСВ по реда на *Наредба № 8 от 2003 г. за реда и условията за издаване на разрешителни за изключенията от забраните, въведени със ЗБР за животинските и растителните видове от приложение № 3, за животинските видове от приложение № 4, за всички видове диви птици, извън тези от приложение № 3 и приложение № 4 и за използване на неселективните уреди, средства и методи за улавяне и убиване от приложение № 5 (ДВ, бр. 4 от 2004 г.)* ие изпратена на МОСВ.

Попълнена е информация в Единната информационна система НАТУРА 2000 за издадени до момента административни актове, процедирани от РИОСВ-Пазарджик.

Във връзка с текущи процедури са изготвени: 56 писма по реда на чл. 2, ал. 2 от Наредбата за ОС, 1 решение по ОС, 11 вътрешни становища, 6 консултации на граждани, 5 други писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, осигурена е пожарната безопасност в резерватите, подготвено е обявяването на нов защитен обект, решени са проблеми със защитени видове в безпомощно състояние, осъществен е контрол за спазване на условията, дадени в административни актове на министъра на ОСВ, събрана е информация за популацията на защитен вид при извършване на мониторингови дейности, подпомогнато е вземането на решения от други органи, имащи значение за намаляване и отстраняване на въздействието върху биоразнообразието чрез участие в междуведомствени комисии и консултации.

През м. април експертите от направление „Управление на защитени зони“ разшириха базата данни на заинтересованите страни, наличната база данни, свързана с НАТУРА 2000, запознаха се със заповед за утвърждаване на специфични и подробни цели за опазване защитена зона BG0000636 "Ниска Рила" и изпълниха допълнителни задачи, подпомагащи контролната, превантивната и информационната дейност на инспекцията, възложени от директора на РИОСВ-Пазарджик.

**Отпадъци -** през м. април 2025 г. по ЗУО са извършени **49** проверки в **49** обекта, от които **36** са планови и **13** са извънредни. Дадени са **37** предписания. Съставен е АУАН на физическо лице за нерегламентирано изхвърляне/изсипване на отпадъци от товарен автомобил на неразрешено за това място.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

Експерт от направлението взе участие в ДПК за установяване на годността за ползване на строеж ,,Рекултивация на старо общинско депо за неопасни отпадъци“ на община Пазарджик. Издаден е Протокол - образец №16.

 **Планови проверки:**

Извършена е планова проверка на община Панагюрище във връзка с чл. 19, ал. 3, т. 6, т. 7, т. 9 и т. 11 от ЗУО. Не са констатирани нарушения или несъответствия.

Извършена е планова проверка на рекултивираното депо за ТБО на Община Пазарджик. Констатира се, че дейностите по рекултивация са приключили и предстоят следексплоатационни грижи, включващи поддръжка и наблюдение на параметрите на околната среда чрез извършване на мониторинг, във връзка със спазване на изискванията и разпоредбите на чл. 44 от Наредба № 6 от 27 август 2013 г. за условията и изискванията за изграждане и експлоатация на депа и други съоръжения и инсталации за оползотворяване и обезвреждане на отпадъци, за което е дадено предписание.

Извършени са планови проверки за контрол за чистотата на речните легла и прилежащите територии, на РПМ и ОПМ в общините: Пазарджик, Брацигово, Пещера, Лесичово, Батак, Ракитово, Велинград, Панагюрище, Септември и Белово. В община Пазарджик са констатирани замърсени с отпадъци терени в прилежащите територии на р. Луда Яна в с. Черногорово и с. Пищигово, по РПМ в участъците: с. Дебращица - гр. Пазарджик и гр. Пазарджик - с. Сарая, по ОПМ в участъците: с. Алеко Константиново - с. Црънча и с. Ивайло - с. Черногорово. В община Брацигово замърсявания с отпадъци са констатирани на две места в прилежащите територии на р. Стара река, в землището на с. Исперихово. На територията на община Пещера са констатирани 3 замърсени с отпадъци терена, 2 в община Батак, 7 в община Ракитово, 16 в община Велинград, 8 в община Панагюрище, 3 в община Септември, а в община Белово не са констатирани замърсявания с отпадъци. На кметовете на общините със за мърсени терени са дадени предписания за предприемане на мерки за почистване на констатираните замърсявания, на основание чл. 19, ал. 3, т. 15 и във връзка с чл. 55, ал. 1 от ЗУО. Предстои последващ контрол.

Извършена e планова проверка на обект за дървопреработка в гр. Ракитово. Има извършена класификация на отпадъците, които се образуват от дейността на дружеството по реда на Наредба № 2. Няма въведени данни по отпадъците в НИСО. Дадено е предписание отчетните книги по отпадъци да се водят по електронен път в НИСО, съгласно изискванията на чл. 11 от Наредба 1/2014 г. и отчетите за предходната година да се представят ежегодно до 31 март на текущата година чрез НИСО, съгласно чл. 23, ал. 1 от същата. Предстои последващ контрол.

При планова проверка на дружество, което извършва дървопреработка в гр. Ракитово, е дадено предписание за извършване на класификация на образувания отпадък от дейността. Предстои последващ контрол.

**Извънредни проверки:**

Извършени са две извънредни проверки по прокурорско постановление за съвместни проверки по сигнали за замърсени с отпадъци терени в района на град Септември. Проверките са извършени от служители на РИОСВ – Пазарджик, служители на сектор ПИП при ОД МВР-Пазарджик и представители на община Септември. Дадени са предписания за почистване на констатирани при проверките замърсени терени и допочистване на участъците, където са започнати дейности по възстановяване качеството на замърсените с отпадъци терени, с отговорни лица: община Септември и кметът на община Септември. Предстои последващ контрол за изпълнение на дадените предписания.

 Извършени са 2 извънредни проверки на община Панагюрище, едната - по сигнал. При проверката на място се установи, че сигналът е неоснователен. Нерегламентирано изхвърлени отпадъци бяха констатирани на терен край града. На кмета на община Панагюрище е дадено предписание за почистване на замърсения с отпадъци терен и недопускане на ново замърсяване. Предстои последващ контрол.

 Извършена е извънредна проверка на община Велинград във връзка с получени сигнали за замърсявания с отпадъци на ПИ 10450.2.100 и ПИ 10450.2.140 и около имотите. Дадени са 3 предписания - за почистване от отпадъци на ПИ 10450.2.100, да се довърши почистването на ПИ 10450.2.140 и да се организира почистване около имотите. Предстои последващ контрол.

 Участие в извънредна проверка във връзка със заповед на директора на РИОСВ-София на Столично предприятие за третиране на отпадъци СПТО и депо за неопасни отпадъци в м. Садината, с. Яна, област София.

 **Последващ контрол:**

Извършени са проверки за последващ контрол на община Ракитово във връзка с констатирани замърсявания с отпадъци по речни легла и прилежащи територии, на ПИ 62004.4.1372, ПИ 62004.4.282 и ПИ 38844.95.121 и около имотите. Предписанията са изпълнени – замърсяванията с отпадъци са почистени.

 Извършена е проверка за последващ контрол на община Велинград за констатирани замърсявания с отпадъци в ПИ 10450.65.1 и около имота, м. Голяма мътница. Замърсяванията са почистени. Предписанието е изпълнено.

 **ОХВ и контрол на риска –** през отчетния период от експерта в направлението са извършени 3 планови проверки и е взето участие в 1 проверка на оператор с КР и в 1 комплексна проверка на оператор без КР.

Извършен е превантивен контрол по прилагане изискванията на глава седма, раздел I на ЗООС и ЗЗВВХВС във връзка с 2 процедури по глава шеста от ЗООС за инвестиционни предложения, планове и програми.

Създадена е организация за работа на междуведомствените комисии по 157а, ал. 2 от ЗООС за проверка на предприятията с нисък рисков потенциал през месец април. Проведени са подготвителни срещи с членовете на комисиите за определяне на целите и обхвата на проверките. Планираните проверки са извършени в срок.

Информация за резултатите:

Във връзка с годишния план за контрол на РИОСВ-Пазарджик са извършени 3 планови съвместни проверки от комисията по чл. 157а, ал. 2 от ЗООС на:

- ПСНРП - „Агрофарм“ ООД, складова база за ПРЗ, гр. Пазарджик, с основна дейност съхранение и преопаковане на ПРЗ.

- ПСНРП - „Агрогарант“ ООД, складова база за ПРЗ, гр. Пазарджик, с основна дейност съхранение и преопаковане на ПРЗ.

- ПСНРП - „Агрокемикъл“ ЕООД, складова база за ПРЗ в землището на с. Велич- ково, общ. Пазарджик, с основна дейност съхранение на ПРЗ.

Проверено е изпълнението на съответните задължения за предотвратяване на големи аварии с опасни вещества и ограничаване на последствията от тях. При проверките не са установени нарушения на приложимите изисквания по глава седма, раздел първи от ЗООС.

**КР и екологична отговорност –** през м. април 2025 г. e извършена една планова проверка на оператор с издадено комплексно разрешително - Община Пазарджик за „Регионално депо за неопасни отпадъци от регион Пазарджик, клетка 1“. Не са констатирани несъотвтствия с условията на КР. На оператора не са дадени предписания. Съставен е констативен протокол № 20-02/11.04.2025 г.

Изготвени са: уведомителни писма до подлежащите на контрол оператори и БД ИБР, Заповед до БД относно проверката по контрол на условията в КР, информация за налагане на ПАМ на „Панагюрска медна компания“ АД, гр. София, информация до Окръжна прокуратура за изготвените ГДОС и доклади от годишни комплексни проверки за „Регионално депо за неопасни отпадъци от регион Пазарджик, включващо - клетка 1”, информация до Окръжна прокуратура за контрол по изпълнение на конкретни условия от КР 509-Н0-И0-А1/2021 г. на „Регионално депо за неопасни отпадъци от регион Пазарджик, включващо - клетка 1”,2 вътрешни становища по ИН, писма с искане за допълване и корекция на представени ГДОС на оператори с издадени КР и е извършена проверка за качеството и пълнотата на представени 23 ГДОС за 2023 г. от оператори с издадени КР.

**Екологична отговорност –** през м. април е извършена 1 проверка на оператор, попадащ в приложното поле на ЗОПОЕЩ в рамките на комплексна планова проверка на оператор без КР – „Касто Чеарс“ ООД, гр. Велинград - предприятие за производство на мебели. Констатирано е несъответствие във връзка с прилагане на законодателството по Екологична отговорност - на площадката не е налична собствена оценка на възможните случаи за непосредствена заплаха от екологични щети и случаи на причинени екологични щети, съгласно чл. 3 от Наредба №1 от 29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. Дадено е предписание за отстраняване на констатираното несъответствие с конкретен срок и отговорник за изпълнението.

 Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през м. април от експертите на направление ОВОС и ЕО са извършени 2 проверки, от които 1 планова и 1 извънредна. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност е извършена на място планова комплексна проверка на обект без КР, във връзка с проверка изпълнението на поставени условия в решение за преценяване на необходимостта от ОВОС, при която е установено, че към момента поставените условия за етап строителство в решение ПК-32-ПР/2019 г. за преценяване на необходимостта от извършване на ОВОС, издадено от директора на РИОСВ-Пазарджик, са изпълнени. Строителството на обекта временно е спряно с Акт-образец № 10.

Извършена е извънредна проверка относно давността на издадено решение по реда на Глава шеста от ЗООС, при която се установи, че решение № ПК-08-ЕО/2017 г. за преценяване на необходимостта от извършване на ЕО е в сила.

През м. април 2025 г. в РИОСВ-Пазарджик постъпиха 57 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 27 преписки за ИП и 11 преписки за планове и програми, съгласно Приложение 1 и 2 на ЗООС, 11 от които приключиха с краен акт. Издадени са: 3 решения за преценяване на необходимостта от извършване на ОВОС с характер „да не се извършва ОВОС“, 2 решения за преценяване на необходимостта от извършване на ЕО, с характер „да не се извършва ЕО“, 5 решения за прекратяване на процедури по ОВОС и 1 решение за прекратяване на процедура по ЕО, 7 указания за следващи действия за провеждане на процедури по реда на глава шеста от ЗООС, от които 4 по преценяване на ОВОС и 3 по преценяване на ЕО, а 24 преписки, от които 1 задание за определяне обхвата и съдържанието на ДОВОС, 14 във връзка с процедура по преценяване на ОВОС и 9 във връзка с процедура по преценяване на ЕО, са още в срок за отговор.

Във връзка с провеждането на процедурите по ОВОС и ЕО са изпратени общо 72 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.) Обработена е информация от 8 общини във връзка с изискана справка от министъра на околната среда и водите относно издадени и влезли в сила заповеди за одобряване на подробни устройствени планове, разрешения за строеж, реализирани и въведени в експлоатация фотоволтаични паркове и ветрогенератори за периода 2007 г. - март 2025 г.

Във връзка с подобряване координацията между институциите е взето участие в заседание на ОбЕСУТ при Община Пазарджик, в заседание на ОбЕСУТ при Община Септември и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. април са почистени от замърсявания с отпадъци речни легла, прилежащи територии и поземлени имоти в община Ракитово и община Велинград.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. април са* *постановени*: 3 решения за преценяване на необходимостта от извършване на ОВОС с характер „да не се извършва ОВОС“, 2 решения за преценяване на необходимостта от извършване на ЕО, с характер „да не се извършва ЕО“, 5 решения за прекратяване на процедури по ОВОС, 1 решение за прекратяване на процедура по ЕО и 1 решение по ОС.

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО, 2 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 7 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за отказ от изменение на РД за дейности по третиране на отпадъци на основание чл. 78, ал. 12, т. 2, 1 утвърден работен лист, 3 становища по Наредба № 2/2014 г., за класификация на отпадъците за върнати 3 бр. работни листове.

**Обществеността –** през месец април 2025 г. РИОСВ-Пазарджик отговори на три заявления за достъп до обществена информация - на едно НПО и на две физически лица. Заявителите получиха пълен достъп до исканата информация.

На сайта на инспекцията през м. април са публикувани две прессъобщения.

През отчетния период експерт на РИОСВ взе участие в организацията на посещение на музея на водоснабдяването и канализацията в гр. Пазарджик и в провеждането на информационни събития за отбелязване на Деня на Земята в ОУ „Проф. Иван Батаклиев“. РИОСВ удостои ученици от Професионалната гимназия по икономика и мениджмънт в гр. Пазарджик със знак „Зелена България“ на МОСВ за ежегодното им включване в организирането и реализирането на националния фестивал на красотата, чистата природа и екологичното мислене „Сърце в зелено“, провел се за тази година на 11 април.

 **КОСТАДИН ГЕШЕВ,**

*Директор на РИОСВ-Пазарджик*